I 2006 ble Stephen Wiltshire utnevnt til medlem av Order of the British Empire for sin innsats for britisk kunst. I september 2006 åpnet Stephens eget galleri i Royal Opera Arcade, Pall Mall, London. 15. februar 2008 ble han av ABC News tildelt tittelen «Person of the Week». Stephens arbeider har vært gjenstand for mange TV-dokumentarer i årenes løp. Nevrologen Oliver Sacks skriver om ham i kapittelet «vidunderbarn» i sin bok. Wiltshire har selv publisert flere bøker. Den tredje boken hans havnet på Sunday Times' bestselgerliste.